Bărbatul care a omorât doi oameni la o sinagogă din Germania a fost condamnat la închisoare pe viaţă.
Acesta a transmis pe internet tot momentul. Incidentul s-a produs în oraşul Halle, de Iom Kipur, o sărbătoare evreiască. Bărbatul şi-a recunoscut fapta.
Un bărbat a fost condamnat de un tribunal german la închisoare pe viaţă pentru uciderea a două persoane într-un atac lângă o sinagogă din estul Germaniei, care a avut loc anul trecut, relatează Reuters.Curtea Regională Superioară din Naumburg l-a găsit pe un bărbat, numit Stephan B., vinovat de crimă, tentativă de crimă şi incitare, potrivit purtătorului de cuvânt al instanţei.Bărbatul, care a transmis în direct pe internet momentul atacului, şi-a recunoscut crima. Potrivit anchetatorilor, el a vrut să omoare până la 50 de persoane, care se aflau în sinagogă. Incidentul nu a avut proporţii şi mai mari datorită modului în care bărbatul a asamblat armele, dar şi a ţintei lui proaste.Închisoarea pe viaţă în Germania are o durată nederminată şi poate fi schimbată în eliberare condiţionată după 15 ani.